《明妃曲与宜春龙旂馀杭吴植真定魏岩分题并赋》
元代·郭钰

女无妍丑，入宫见妒。纵使色倾城，不如嫁乡土。承恩初驾七香车，岂知今日马上弹琵琶。

毡车飞白雪，茸帽吹黄沙。不恨君王弃我天之涯，却恨父母嫁我天王家。

自入宫门一回首，蔷薇香消缕金袖。泪痕长伴守宫红，误人何待毛延寿。

将心寄语后代人，贫贱关天不系身。陇头万一无青草，埋没风沙空苦辛。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。